Á uppskeruhátíð Aftureldingar þann 27. desember sl. voru ýmis verðlaun veitt til íþróttafólks en einnig til sjálfboðaliða . Meðal verðlauna sem veitt voru að þessu sinni voru verðlaunin Vinnuþjarkur ársins 2019 og hlut Anna María Þórðardóttir þau verðlaun að þessu sinni . Anna María hefur starfað mikið fyrir karatedeildina og er alltaf boðin og búin að taka þátt í starfi deildarinnar . Hún hefur stafað mikið á mótum hjá Karatedeild Aftureldingar og einnig haldið utan um mótaskráningar . Anna er einnig meðlimur í nýskipuðu fjáröflunarráði Aftureldingar .